रामायण-महाभारत दोनों शो में नजर आया ये एक्टर, यादगार रहा शत्रुघ्न का रोल - Entertainment AajTak
लॉकडाउन में रामानंद सागर के सीरियल रामायण ने काफी लोकप्रियता हास‍िल की है. इसी के साथ शो के किरदारों को भी लोगों ने दोबारा याद किया. राम का किरदार निभाने वाले अरुण गोव‍िल, सीता उर्फ दीप‍िका च‍िखल‍िया, लक्ष्मण उर्फ सुनील लहरी फिर एक बार चर्चा में आ गए. इनके अलावा भी एक ऐसे शख्स हैं जिन्होंने रामायण में राम के छोटे भाई शत्रुघ्न का अहम किरदार निभाया था. उस शख्स का नाम है समीर राजदा.
समीर राजदा गुजराती फिल्मों का जाना-माना चेहरा हैं. लेकिन इससे पहले उन्होंने रामानंद सागर की रामायण में शत्रुघ्न का रोल किया था. एक भाई की भूमिका में उन्होंने सटीक भाव के साथ अभ‍िनय कर लोगों का दिल जीत लिया था.
उनके इस किरदार को लोगों ने राम, लक्ष्मण, सीता और भरत जितना ही सराहा. इसके बाद वे लव कुश में भी नजर आए.
रामायण और लव कुश में अपने कुशल अभ‍िनय से लोगों का दिल जीतने के बाद वे बीआर चोपड़ा के सीरियल महाभारत में भी नजर आए. इसमें समीर राजदा ने राजा विराट के पुत्र उत्तर का किरदार निभाया था.
विराट और उत्तर दोनों पिता-पुत्र महाभारत में पांडवों के साथ थे. हालांकि महाभारत में समीर की भूमिका छोटी सी थी, इसल‍िए वे इस शो में लोगों की नजर में नहीं आए.
समीर ने इन दो ऐतिहास‍िक शोज के अलावा भी हिंदी टीवी सीरियल्स में काम किया है. वे स्टार प्लस पर प्रसार‍ित हमारी देवरानी शो में नजर आ चुके हैं. इस सीरियल में जयंत नानावटी का उनका किरदार लोगों को काफी पसंद आया था.
बता दें रामायण में समीर के अलावा उनके प‍िता मूलराज राजदा ने भी काम किया था. वे माता सीता के प‍िता राजा जनक के किरदार में नजर आए थे.
(Photos: Samir Rajda Instagram)